SteamOS

SteamOS on Valven julkaisema ja kehittämä Linux-jakelu. Se on kehitetty Valven Steam Machinea varten ja on käytössä Steam Deckissä.
SteamOS paljastettiin Steam Machine -laitteiden yhteydessä vuonna 2013.
Steam Deck -laitteessa on mukana uusi versio käyttöjärjestelmästä sekä Valve Proton -yhteensopivuusohjelmisto. Steam Deck -laitteessa on SteamOS 3.0, joka perustuu Arch Linuxiin ja käyttää KDE Plasma -työpöytäympäristöä.
Historia.
LinuxConissa 2013 Valven perustaja ja toiminnanjohtaja Gabe Newell esitti että hän uskoo "Linux ja avoimet lähdekoodit ovat pelaamisen tulevaisuus." Jatkaen että yritys avustaisi pelin kehittäjiä, jotka haluavat peliensä olevan Linuxin kanssa yhteen sopivia.
SteamOS pohjautui Debian-versioon 8 (koodinimi "Jessie"), sisältäen kuitenkin uudemman Linux-ytimen, suorituskykykorjauksia ja suljettuja AMD:n ja Nvidian näytönohjainten ajureita.
Alun perin SteamOS:llä pystyi pelaamaan vain Linuxia tukevia pelejä, mutta pelejä pystyi myös suoratoistamaan Windows- ja macOS-laitteista. Mukana oli Gnome 3 -työpöytäympäristö, jota voi halutessaan käyttää tavanomaiseen tietokoneen käyttöön.
SteamOS versio 3.0 perustuu Arch Linuxiin Debianin sijaan: pääsyy muutokselle on jatkuva päivitys nopeasti tarvittaville päivityksille, muutoksille ja muokkauksille. SteamOS 3.0:ssa mukana on KDE-työpöytäympäristö.
Valve on vahvistanut tuen myös kilpailevalle Asus ROG Ally -laitteelle ja muille laitteille.
Eräiden muiden laitteiden valmistajat ovat myös puhuneet SteamOS:n käytöstä laitteissaan, muun muassa Ayaneo. CES 2025 tapahtumassa Lenovo ilmoitti SteamOS:n käytöstä tulevassa Lenovo Legion Go S -laitteessa. Tämän myötä Valve ilmoitti käyttöjärjestelmän beta-version tulevan saataville ennen laitteen julkaisua.
SteamOS 3.7 ennakkojulkaisuversiossa on aloitettu tuen lisääminen muille kädessä pidettäville laitteille. Versio 3.7 julkaistiin toukokuussa 2025. Päivityksessä on mukana muun muassa uudempi Linux-ydin ja työpöytäympäristön päivitys KDE Plasma versioon 6.2.5.
Tekniikka.
SteamOS perustuu Arch Linuxiin. Kyseessä on normaaleja Linux-käyttöjärjestelmän komponentteja ja työkaluja käyttävä Linux-jakelu. Käyttöjärjestelmän filosofia on että "mitään ei piiloteta käyttäjältä." Normaaliin työpöytään voi vaihtaa sammuta/käynnistä-valikosta.
SteamOS 3.0 perustuu Arch Linuxiin Debianin sijaan: pääsyy muutokselle on jatkuva päivitys nopeasti tarvittaville päivityksille, muutoksille ja muokkauksille.
SteamOS 3.0:ssa on mukana Valve Proton -yhteensopivuusohjelmisto, jolla Windows-pelejä pystyy pelaamaan myös SteamOS:ssa. Proton käyttää GStreamer-ohjelmistoa. Gamescope on Steam Deckin kanssa käytössä oleva ikkunanhallintaohjelmisto, joka tukee Wayland-protokollaa ja on suunniteltu alhaiselle latenssille sekä alhaiselle virrankulutukselle.
Valve on tukenut myös muiden ohjelmistojen kehitystä, mukaan lukien PipeWire ja NetworkManager. SteamOS käyttää myös systemd- ja D-Bus-ohjelmistoja sekä Filesystem Hierarchy Standard -standardia.
Valve ja muut ovat kehittäneet RADV-ajurin AMD:n grafiikkaprosessoreille. ACO on shader-ohjelmien kääntäjä, joka korvasi LLVM-pohjaisen kääntäjän. Nämä on julkaistu osana Mesa-projektia. ACO tukee useita AMD:n grafiikkaprosessoreiden sukupolvia, joka sisältää kaikki Graphics Core Next ja Radeon DNA -arkkitehtuureja käyttävät grafiikkaprosessorit.
SteamOS käyttää muuttamatonta ("immutable") tiedostojärjestelmää. Varusohjelmiston voi päivittää vain asentamalla uuden version, joka korvaa kokonaan entisen. Massamuistilla on kaksi versiota käyttöjärjestelmästä, joista yksi on aktiivinen. Kun päivitys on tehty, aktiivista partitiota vaihdetaan. Oletuksena käyttöjärjestelmä on kirjoitussuojattu, mutta käyttäjät voivat vaihtaa kirjoitettavaksi halutessaan.
Pelit asennetaan pääasiassa Valven omasta Steam-verkkokaupasta. Sovelluksille suositeltu asennusmekanismi on Flatpak. Flathub-pakettivarastossa on tarjolla yli 2000 sovellusta.
Pelit.
Useimmat Linux-pelit ovat toimivia SteamOS:llä. Lisäksi Windowsille julkaistuja pelejä voi pelata: 21. toukokuuta 2022 pelattaviksi tarkistettujen pelien listassa oli kolme tuhatta peliä. Elokuussa 2023 listalla oli .
Versiot.
SteamOS:n julkaisuversioista on käytetty koodinimiä "alchemist", "brewmaster" ja "clockwerk". "Clockwerk" perustui Debian 9:lle. 
Steam Deckille julkaistusta versiosta käytetään koodinimeä "holo". Toukokuussa 2022 Valve julkaisi Steam Deckille version 3.2 vakaana versiona. Versio 3.6 julkaistiin lokakuussa 2024 vakaana versiona. Versio 3.7 julkaistiin toukokuussa 2025 vakaana versiona.
Tuetut laitteet.
Virallisesti tuettuja laitteita toukokuussa 2025 ovat Steam Deck ja Lenovo Legion Go S. Myös muilla AMD:n suoritinta käyttävillä kädessäpidettävillä laitteilla sitä voi käyttää (esimerkiksi Asus ROG Ally). Virallisesti tuetut laitteet, jotka käyttävät ja käynnistyvät SteamOS-käyttöjärjestelmään, voivat käyttää "Powered by SteamOS" -logoa.
Vuonna 2026 julkaistava uusi Steam Machine -tietokone ja Steam Frame VR-lasit käyttävät SteamOS-käyttöjärjestelmää. Steam Frame käyttää ARM-suoritinta ja SteamOS:stä julkaistaan ARM-versio. Steam Framea varten mukana on tuki Androidin käyttämille APK-paketeille sekä FEX-emulaattori x86-ohjelmia varten.